EkBass/fiwiki-20250220-pages-articles huggingface dataset:
Otto F. Holm

thumb|250px|Oulun entinen synnytyslaitos Otto Ferdinand Holm (7. maaliskuuta 1867 Turku - 18\. huhtikuuta 1927 Oulu) oli suomalainen arkkitehti. Suoritettuaan ylioppilastutkinnon Turun ruotsalaisessa reaalikoulussa Holm siirtyi opiskelemaan Suomen polyteknilliseen opistoon, josta valmistui arkkitehdiksi vuonna 1889. Jo samana vuonna hänet määrättiin ylimääräiseksi arkkitehdiksi Yleisten rakennusten ylihallitukseen. Holm nimitettiin Oulun läänin lääninarkkitehdiksi vuonna 1918. Ouluun Holm suunnitteli useita julkisia rakennuksia, joista ehkä tunnetuin on vanha synnytyslaitos Tuirassa. Holm suunnitteli myös oman talonsa, joka rakennettiin Uudenkadun ja Heikinkadun kulmaan vuonna 1924. Tyyliltään Holmin työt edustavat 1920-luvun klassismia. Toisaalta monista rakennuksista löytyy myös piirteitä myöhäisestä jugendista. Otto F. Holm kuoli Oulussa keväällä 1927. Hänet siunattiin suunnittelemassaan Oulun hautausmaan siunauskappelissa, mutta haudattiin Helsinkiin. ==Otto F. Holmin työt== * Rauman merimuseo (ent. merikoulu), – 1900 * Laitilan pappila – 1901 * Kuopion Puhelinyhdistyksen toimitalo, Kuopio 1911 Hannu Magnusson : Oskar Flink – työn ja toimen mies. Kuopio 2010, Kuopion Isänmaallinen Seura ry, sivu 15 * Pohjois-Karjalan Kirjapainon käytössä ollut Piparkakkutalo, Joensuu – 1915 * Oulun ent. synnytyslaitos, Tuiranpuisto – 1922 * Asunto-osuuskunta Opettajakerho, Uusikatu 37, Oulu – 1922 * Vanha siunauskappeli, Oulun hautausmaa – 1923 ==Lähteet== == Aiheesta muualla == Luokka:Suomalaiset arkkitehdit Luokka:Vuonna 1867 syntyneet Luokka:Vuonna 1927 kuolleet
Bonnie McKee

Bonnie Leigh McKee (s. 20. tammikuuta 1984) on yhdysvaltalainen poprock- laulaja ja lauluntekijä, jonka toistaiseksi ainoa albumi on vuonna 2004 julkaistu Trouble. Albumilta julkaistiin singlenä kappale ”Somebody”, joka pääsi Adult Top 40 -listalla sijalle 39. McKee syntyi Vacavillessä, Kaliforniassa. Hän oli kiinnostunut musiikista ja teatterista, ja perheen muutettua Seattleen hän pääsi laulamaan Seattle Girls Choiriin. McKeen omatekoisista kappaleista koottu demonauha kiinnitti Reprise Recordsin huomion ja hän pääsi äänittämään vuonna 2004 julkaistun esikoissinglensä ”Somebody”, joka soi myös elokuvassa Tähtitreffit. Hänen esikoisalbuminsa Trouble ilmestyi vielä samana vuonna. Troublen jälkeen McKee on ollut kirjoittamassa hittikappaleita useille menestyneille artisteille, kuten Katy Perrylle, Britney Spearsille, Taio Cruzille, Adam Lambertille ja Rita Oralle. Heinäkuussa 2013 julkaistiin McKeen toisen, vielä nimeämättömän albumin ensimmäinen single ”American Girl”. ==Lähteet== ==Aiheesta muualla== * Luokka:Yhdysvaltalaiset laulajat Luokka:Vuonna 1984 syntyneet Luokka:Elävät henkilöt
Hammastunturit

Hammastunturit (, ja ) ovat tunturiryhmä Inarin kunnassa. Tunturien korkein kohta Hammasuro on merenpinnan tasolta mitattuna 531 metriä korkea. Tunturien pohjoispuolella sijaitsee lähialueen suurin järvi Hammasjärvi. Tunturit sijaitsevat seitsemän kilometriä pitkän Hammasjärven eteläpuolella ja Ivalojoen pohjoispuolella Ivalosta linnuntietä noin 29 kilometriä länteen päin. Hammasuro on sitä ympäröivän Hammastunturin erämaa-alueen korkein. Hammastunturien nimi tulee niiden muodosta. ==Katso myös== * Luettelo Suomen korkeimmista kohdista * Luettelo Suomen suurimmista prominensseista == Lähteet == Luokka:Inarin tunturit
António Ferreira

António Ferreira (1528 Lissabon – 1569 Lissabon) oli portugalilainen kreikan kielen professori ja kirjailija. Hän oli myös korkeimman oikeuden tuomari. Hän oli merkittävin klassisen koulukunnan edustaja. Ferreiran näytelmä Inés de Castro (julkaistiin postuumisti 1587 kokoelmassa Poemas Lusitanos) oli ensimmäinen portugalinkielinen tragedia. ==Lähteet== Luokka:Portugalilaiset runoilijat Luokka:Portugalilaiset professorit Luokka:Vuonna 1528 syntyneet Luokka:Vuonna 1569 kuolleet
Soluliitos

Soluliitokset ovat rakenteita, jotka pitävät soluja yhdessä monisoluisten eliöiden kudoksissa. Liitokset muodostuvat proteiineista, ja ne voivat sitoa soluja joko toisiinsa tai solun ulkopuoliseen aineeseen. ==Merkitys== Monisoluisen eliön toiminnan kannalta on tärkeää, että elimet ja eri kudokset pysyvät koossa. Tämän vuoksi solut muodostavat keskenään liitoksia, jotka sitovat ne kiinni toisiinsa. Elimistön täytyy myös suojata itseään taudinaiheuttajilta ja haitallisilta aineilta. Sen vuoksi solut esimerkiksi ihossa ja suolistossa ovat liittyneet hyvin tiukasti toisiinsa. Tiukimmat liitokset estävät pientenkin molekyylien pääsyn epiteelin läpi. Jotkin soluliitokset toimivat myös solujen keskustelukanavina, joita pitkin solusta kulkeutuu molekyylejä naapurisoluihin. Solut tunnistavat sopivat liitoskumppanit erilaisten soluadheesioproteiinien kuten kadheriinien avulla. ==Luokittelu== Soluliitokset voidaan luokitella niiden toiminnan perusteella kolmeen ryhmään. 1\. Tiiviit liitokset () Näitä liitoksia esiintyy epiteeleissä, kuten ihossa ja suolistossa. Ne sitovat solut yhteen niin tiukasti, etteivät pienetkään molekyylit pääse liitosten läpi. Liitokset estävät myös solukalvon proteiinien liikkumisen paikasta toiseen kalvolla. * Selkärankaisten tiiviitä liitoksia kutsutaan suomen kielessä yksinkertaisesti tiiviiksi liitoksiksi (). * Kulkeutumisesteet () ovat selkärangattomien tiiviitä liitoksia. Niillä on säännönmukaisempi rakenne kuin selkärankaisten tiiviillä liitoksilla. 2\. Ankkuroivat liitokset () Ankkuroivat liitokset liittävät solut tukirankoineen toisiinsa tai solun ulkopuoliseen aineeseen, niin että solut kestävät yhdessä painetta ja rasitusta. Näitä liitoksia löytyy etenkin kudoksista, joihin kohdistuu suurta mekaanista rasitusta kuten sydänlihaskudokseen ja orvasketeen. *Vyöliitokset () yhdistävät solujen aktiinisäikeitä. *Fokaaliadheesiot eli levymäiset kiinnitysalueet () yhdistävät vyöliitosten tapaan aktiinisäikeitä. Nämä kiinnitysalueet kuitenkin yhdistävät solun aktiinisäikeineen sen ulkopuoliseen aineeseen. Esimerkiksi lihakset kiinnittyvät jänteisiin fokaaliadheesion avulla. *Desmosomit ovat nappimaisia soluja yhdistäviä proteiinikomplekseja. Desmosomi on kiinnittyneenä solun välikokoisiin säikeisiin. *Hemidesmosomit muistuttavat desmosomeja, mutta ne liittävät soluja ulkopuoliseen aineeseen. 3\. Aukkoliitokset () Kemialliset aineet tai sähköiset signaalit liikkuvat solusta toiseen aukkoliitosten kautta. *Aukkoliitokset () ovat soluja yhdistäviä kanavia, joiden läpi kulkee pieniä molekyylejä ja ioneja solusta toiseen. Huomaa, että suomen kielessä näiden kanavien nimi, toisin kuin englannissa, on sama kuin kyseisen liitosryhmän. *Synapsit ovat kanavia, joiden kautta hermosolut kommunikoivat. Hermoimpulssit välittyvät synapsien kautta. *Plasmodesmit vastaavat aukkoliitoksia kasveilla. ==Lähteet== * Luokka:Solubiologia
Heratin maakunta

Heratin maakunta on yksi Afganistanin 34 maakunnasta. Se sijaitsee valtion länsiosassa, vasten Iranin ja Turkmenistanin rajaa. Myös maakunnan pääkaupunki on nimeltään Herat. Vuonna 2012 maakunnassa oli noin 1 780 000 asukasta. Vuonna 2020 asukkaita oli noin 2,1 miljoonaa. Heratin maakunta oli ensimmäisiä paikkoja, joissa taisteltiin, kun Neuvostoliitto hyökkäsi Afganistaniin. Heratin maakunnan kaupunkeja ovat Herat, Shindand, Karkokh, Owbeh ja Towraghondi. Uskonnoltaan alueen asukkaista 84 % on sunneja, 15 % šiioja. Vuonna 2017 arvioitiin, että 36 % väestöstä oli lukutaitoisia. == Lähteet == == Aiheesta muualla == Luokka:Afganistanin maakunnat
Veren vangit (elokuva)

Veren vangit () on Anne Ricen samannimiseen romaaniin perustuva elokuva, joka sai ensi-iltansa 1994. Anne Rice käsikirjoitti itse elokuvan ja sen ohjasi Neil Jordan. Elokuvan pääosissa esiintyivät Brad Pitt, Tom Cruise, Kirsten Dunst ja Antonio Banderas. Elokuva perustuu pohjimmiltaankin Anne Ricen romaaniin, joka on osa vampyyrikronikoita. == Juoni == Elokuva alkaa nykypäivän San Franciscosta, jossa reportteri Daniel Malloy (Christian Slater) haastattelee Louis-nimistä (Brad Pitt) miestä, joka väittää olevansa vampyyri. Malloy vakuuttuu Louisin vampyyriudesta ja suostuu haastatteluun. Louis aloittaa kertomuksen New Orleansista 1700-luvulla. Tuolloin hän ei vielä ollut vampyyri, vaan rikas plantaasin omistaja. Hän käy kuitenkin rajua sisäistä taistelua siitä, kannattaako hänen elää, sillä hänen vaimonsa ja lapsensa ovat juuri kuolleet. Silloin vampyyri Lestat (Tom Cruise) astuu hänen elämäänsä. Lestat tarjoaa Louisille mahdollisuutta elää ikuisesti ja aloittaa kaikki alusta. Louis suostuu, ja Lestat muuttaa hänet vampyyriksi. Louisilla on alusta alkaen vaikeuksia tappaa ihmisiä tyydyttääkseen veren janonsa, mitä tunteeton Lestat ei ymmärrä, ja siksi hän ravitsee itseään rotan verellä. Louis kuitenkin lankeaa ja tappaa yhden plantaasillaan työskentelevistä orjista. Tämän jälkeen hän ja Lestat joutuvat pakenemaan. Myöhemmin Louis löytää kulkutaudin tyhjentämästä kylästä äitinsä ruumiin vierellä itkevän tytön, Claudian (Kirsten Dunst) ja tämän pyynnöstä puree häntä. Lestat saapuu paikalle ja muuttaa Claudian vampyyriksi. He kulkevat ryhmässä ympäri Yhdysvaltoja vuosikymmeniä ennen kuin Claudia tajuaa, ettei hän vanhene lainkaan, koska vampyyrit eivät ikäänny. Claudia haluaa kostaa Lestatille ja saa Louisinkin mukaan juoneen. Yhdessä he tappavat Lestatin juottamalla hänelle kuolleen ihmisen verta, joka on vampyyreille myrkyllistä, ja heittävät hänen ruumiinsa suohon. Lestat kuitenkin palaa myöhemmin kostamaan selvittyään suon pohjassa erilaisten veden elävien verellä. Claudia ja Louis pakenevat Eurooppaan, jossa he alkavat etsiä muita vampyyreja. Pariisista Claudia ja Louis lopulta löytävät vampyyrien yhteiskunnan, jonka johtaja on Armand (Antonio Banderas). Vampyyrit pitävät rikoksena sitä, että Claudiasta on tehty vampyyri lapsena, ja tappavat hänet auringonvalolla. Louis muurataan seinän sisään, mutta Armand pelastaa hänet. Myöhemmin Louis kostaa vampyyreille Claudian tappamisen ja polttaa heidän kotinsa. Sen jälkeen Louis palaa Amerikkaan ja elää vuosikausia rauhallista elämää, mutta palattuaan New Orleansiin 1980-luvulla hän tapaa jälleen Lestatin. == Vastaanotto == Oprah Winfrey lähti kesken elokuvan ensi-illan pois järkytyttyään sen väkivaltaisuudestaSeattletimes . Elokuva sai ristiriitaisen vastaanoton sisältämänsä väkivallan vuoksi. Kriitikoiden linjat vaihtelivat suuresti. ==Lähteet== == Aiheesta muualla == * Markku Soikkeli: Veren vangit. Luokka:Vuoden 1994 yhdysvaltalaiset elokuvat Luokka:Neil Jordanin ohjaamat elokuvat Luokka:Vampyyrielokuvat Luokka:Yhdysvaltalaiset kauhuelokuvat
Fernandel

Fernandel (oik. Fernand Joseph Désiré Contandin, 8. toukokuuta 1903 Marseille – 26. helmikuuta 1971 Pariisi) oli ranskalainen laulaja ja näyttelijä, erityisesti elokuvanäyttelijä ja hän näytteli uransa aikana yli sadassa elokuvassa. Yksi hänen tunnetuimpia hahmojaan oli Giovanni Guareschin kirjoihin perustuva pappi Isä Camillo. Fernandel oli pääosassa yhdessä Gino Cervin kanssa viidessä Isä Camillo -elokuvassa jotka kaikki kuvattiin pienessä italialaisessa Brescellon kaupungissa vuosina 1951–1964. == Valikoitu filmografia == * Vauvatesti (On purge Bébé, 1931) * Muukalaislegionan sankari (Un de la Légion, 1936) * Les Rois du sport (1937) * Kaikkien tyttöjen monni (Ignace, 1937) * Tanssiaiskortti (Un Carnet de bal, 1937) * Herra Barnabé (Barnabé, 1938) * Kosijoitten kerho (Le Club des soupirants, 1941) * Pétrus (1946) * L’Armoire volante (1948) * L’Héroïque Monsieur Boniface (tai Le Sympathique Monsieur Boniface, 1949) * Casimir (1950) * Uniformes et grandes manoeuvres (1950) * Meurtres (1950) * Boniface somnambule (1950) * Topaze (1951) * Sadan murhan majatalo (L’Auberge rouge, 1951) * Kohtalon leikkikalu (Adhémar ou le jouet de la fatalité, 1951) * Kielletty hedelmä (Le Fruit défendu, 1952) * Isä Camillon kylä (Don Camillo, 1952) * Naisten parturi (Coiffeur pour dames, 1952) * Leipurin naimahuolet (Le Boulanger de Valorgue, 1952) * Isä Camillo ja hänen laumansa (Le Retour de Don Camillo, 1953) * Yhteiskunnan vihollinen n:o 1 (L’Ennemi public No 1, 1953) * Ali Baba ja 40 rosvoa (Ali-Baba et les 40 voleurs, 1954) * Pikku pyhimys harhateillä (Mam'zelle Nitouche, 1954) * Isä Camillon paluu (Don Camillo e l’onorevole Peppone, 1955) * Don Juan - lemmen ja säilän sankari (Don Juan, 1956) * Mies sadetakissa (L’Homme à l’imperméable, 1956) * Kiusausten kaupunki (Le Chômeur de Clochemerle, 1957) * Sénéchal le Magnifique (1957) * Keittiössä syntynyt (La Loi c’est la loi, 1958) * La Vache et le prisonnier (Piukka pako, 1959) * Setäni on kiipelissä (Le Grand Chef, 1959) * Le Caïd (1960) * Crésus (1960) * Cocagne (1961) * Viimeinen tuomio (Il Giudizio universale, 1961) * Dynamiitti Jack (Dynamite Jack, 1961) * Don Camillo näkee punaista (Don Camillo monsignore... ma non troppo, 1961) * Il Cambio della guardia (tai Avanti la musica, 1962) * Paholainen ja 10 käskyä (Le Diable et les dix commandements, 1962) * Vaimoni mies (Cuisine au beurre, 1963) * L’Âge ingrat (1964) * La Bourse et la vie (1965) * Le Voyage du père (1966) Lähde: == Lähteet == == Aiheesta muualla == * * * * Luokka:Ranskalaiset näyttelijät Luokka:Vuonna 1903 syntyneet Luokka:Vuonna 1971 kuolleet Luokka:Seulonnan keskeiset artikkelit
Brunein lippu

Brunein lippu on Brunein kansallistunnus vaakunan, moton ja kansallislaulun ohella. Se on otettu käyttöön nykyisessä muodossaan 29. syyskuuta 1959. Lipussa on keltaisella pohjalla musta ja valkoinen vinoraita, lipun keskellä on maan vaakuna. ==Historia== Brunein lippu oli alun perin kokonaan keltainen. Keltainen pääväri viittaa Brunein sulttaaniin. Vuonna 1888 Brunei siirtyi Britannian suojelukseen ja vuonna 1906 britit toivat Bruneihin omat edustajansa sulttaanin neuvonantajiksi. Uuden hallintojärjestelmän myötä lippuun lisättiin musta ja valkoinen vinoraita. Vinoraidat kuvaavat sulttaanin kahta tärkeintä neuvonantajaa eli visiiriä. Vuonna 1959 Brunein perustuslakia uudistettiin ja lipun keskelle lisättiin samalla maan vaakuna. Vaakunassa olevat sateenvarjo ja kaksikielekkeinen viiri ovat kuninkaallisia symboleja ja puolikuu taas edustaa islamia. Kädet vaakunan molemmin puolin viestivät kansan oikeuksien puolustamisesta sekä hallituksen jalomielisyydestä ja suojeluksesta. Kaksi nelisulkaista siipeä taas kuvaa rauhan, levon, oikeuden ja hyvinvoinnin puolustamista. Puolikuussa on arabiankielinen teksti: ”Kaikki hyvä tulee Jumalalta” ja rullassa oleva teksti, ”Brunei Darussalam”, tarkoittaa: ”Brunei, rauhan kaupunki”. ==Historialliset liput== Kuva:Old Flag of Brunei.svg|Brunein 1400-luvulta lähtien käytössä ollut lippu. Kuva:Flag of Brunei 1906-1959.svg|Vuosina 1906–1959 käytössä ollut lippu. ==Lippumuunnelmia== Kuva:Naval Ensign of Brunei.svg|Merivoimien lippu. Kuva:War Flag of Brunei.svg|Armeijan lippu. == Lähteet == == Aiheesta muualla == Luokka:Valtioiden liput Lippu
Pioneer

Pioneer tarkoittaa muun muassa seuraavia: * Pioneer, Nasan Pioneer- avaruusohjelman avaruusluotainsarja tai sarjaan kuuluva luotain: ** Pioneer 0 ** Pioneer 1 ** Pioneer 2 ** Pioneer 3 ** Pioneer 4 ** Pioneer P-1 ** Pioneer P-3 ** Pioneer P-30 ** Pioneer P-31 ** Pioneer 5 ** Pioneer 6 ** Pioneer 7 ** Pioneer 8 ** Pioneer 9 ** Pioneer E ** Pioneer 10 ** Pioneer 11 ** Pioneer H, laukaisematta jäänyt avaruusalus ** Pioneer Venus -luotainpari eli Pioneer Venus Orbiter ja Pioneer Venus Multiprobe * Pioneer Corporation, japanilainen elektroniikkatuotteiden valmistaja. * Pioneer Railcorp, yhdysvaltalaisten rautatieyhtiöiden holding-yhtiö * RT-21M Pioneer, Neuvostoliiton keskipitkän matkan ohjus * Pioneer, suomalaisen rap-artisti Tomigunin aikaisempi taiteilijanimi * HMAS Pioneer, Australian laivaston panssarikansiristeilijä * Pioneer, Yhdysvalloissa 1862 rakennettu sukellusvene * Pioneer, Freddien Eurovision laulukilpailussa 2016 esittämä laulu * Pioneer, Singaporen alue * Pioneerin metroasema, Singaporen Mass Rapid Transitin asema * Pioneer – sukellus meren syvyyksiin -elokuva (2013) ;Britannian kuninkaallinen laivasto * HMS Pioneer (1804), 14-tykkinen priki * HMS Pioneer (1810), Pigmy-luokan 12-tykkinen kutteri * HMS Pioneer (1850), tutkimusalus * HMS Pioneer (1856), Intrepid-luokan tykkivene * HMS Pioneer (1860), tutkimusalus * HMS Pioneer (1874), siipiratasalus * HMS Pioneer (1892), jokitykkivene * HMS Pioneer (1899), Pelorus-luokan panssarikansiristeilijä * HMS Pioneer (R76), Colossus- luokan lentotukialus. ;Neuvostoliiton sotakalusto (Pioner) * Pioner, tykinvetäjä ==Katso myös== *Pioneeri
Wilhelm Hemprich

Friedrich Wilhelm Hemprich (24. kesäkuuta 1796 Glatz, Preussi – 30. kesäkuuta 1825 Massawa, Eritrea) oli saksalainen luonnontieteilijä ja tutkimusmatkailija. Hemprich opiskeli lääketiedettä sekä Breslaussa että Berliinissä. Berliinissä hän ystävystyi Christian Gottfried Ehrenbergin (1795–1876) kanssa. Hemprich luennoi vertailevasta lääketieteestä Berliinin yliopistossa, jossa myös kirjoitti teoksensa Grundiss der Naturgeschichte (1820). Vapaa-ajallaan hän tutki matelijoita ja sammakkoeläimiä eläinmuseossa Martin Lichtensteinin opastuksella. Vuonna 1820 Hemprich ja Ehrenberg kutsuttiin Egyptiin suuntautuneen arkeologisen retkikunnan luonnontieteilijöiksi. Retken johtajana toimi preussilainen kenraali von Minutoli. Berliinin Akatemia rahoitti kaksikon matkan. Maaliskuussa 1821 he erosivat retkikunnasta ja matkasivat Niiliä ylös Nubian pääkaupunkiin Dongolaan. Seuraavat kaksi vuotta he tutkivat Dongolan seudun luontoa. Vuonna 1823 Hemprich ja Ehrenberg purjehtivat Suezinlahden yli ja asettuivat Siinaille El Suriin, jossa he viettivät yhdeksän seuraavaa kuukautta. He muun muassa kiipesivät Siinaivuorelle. Ehrenberg oli ensimmäisiä luonnontieteilijöitä, joka tutki Punaisenmeren merieläimiä. Vuonna 1824 Hemprich ja Ehrenberg tekivät matkan Libanoniin, matkaten maitse Beirutiin. Marraskuussa 1824 he purjehtivat Punaisenmeren rannikkoa pitkin ja tutustuivat muun muassa Jeddaan. Lopulta he päätyivät Massawaan Eritreaan tarkoituksenaan nousta Etiopian ylängölle. Hemprich kuitenkin kuoli kuumetautiin Massawassa, ja Ehrenberg hautasi hänet Toalulin saarelle. Ehrenberg matkusti takaisin Eurooppaan ja julkaisi vuonna 1828 Symbolae Physicae -nimisen yhteenvedon heidän tutkimuksistaan, molempien nimellä. Tutkimusmatkan näytekokoelma sijoitettiin Berliinin museoon, ja se käsitti 46 000 kasvinäytettä 3000:sta lajista ja 34 000 eläinnäytettä 4000:sta lajista. Kokoelmassa oli runsaasti tieteelle uusia lajeja. Hemprich ja Ehrenberg nimesivät linnuista muun muassa vaaleakultarinnan, kääpiökertun ja punapyrstölepinkäisen.ZoonomenITIS Hemprichin kunniaksi on nimetty ainakin nokilokki (Larus hemprichii) ja kalliotoko (Tockus hemprichii). == Lähteet == * Frankfurt versus Berlin: The Red Sea explorers Wilhelm Hemprich, Christian Ehrenberg and Eduard Rüppell (Wolfgang Klausewitz) === Viitteet === Luokka:Saksalaiset ornitologit Luokka:Vuonna 1796 syntyneet Luokka:Vuonna 1825 kuolleet
Monster Hunter Tri

Monster Hunter Tri on Capcomin kehittämä ja vuonna 2009 julkaisema toimintaroolipeli, joka on julkaistu Wiille, Nintendo 3DS:lle ja Wii U:lle. Pelissä metsästetään erilaisia hirviöitä, hankitaan ja kootaan aseita ja haarniskoja, joissa on omat kyvyt. Pelissä voi metsästää yksin tai netin kautta moninpelinä neljän hengen ryhmissä. ==Vastaanotto== Monster Hunter Tri sai tunnetun japanilaisen pelilehden, Weekly Famitsun arvostelussa täydet pisteet (40/40). Se on yhdestoista peli joka on saanut lehdessä täydet pisteet. 12. tammikuuta 2009 mennessä peliä oli myyty Japanissa 960 000 kappaletta. Se on siten Wiin eniten Japanissa myynyt kolmannen osapuolen julkaisema peli. ==Lähteet== == Aiheesta muualla == * Luokka:Vuoden 2009 videopelit Luokka:Tietokoneroolipelit Luokka:Wii-pelit Luokka:Nintendo 3DS -pelit Luokka:Wii U -pelit Luokka:Monster Hunter ja:モンスターハンター#モンスターハンター 3
Campeonato Paulista

Campeonato Paulista lempinimeltään Paulistão on São Paulon osavaltion jalkapallon mestaruussarja. Se on Brasilian osavaltiomestaruussarjoista vanhin. Campeonato Paulista järjestettiin ensimmäisen kerran vuonna 1902. Campeonato Paulista on Brasiliassa arvostettu sarja. São Paulon osavaltion alueella pelaa neljä suurseuraa: Corinthians, Palmeiras, Santos FC ja São Paulo FC. ==Sarjajärjestelmä== Campeonato Paulista pelataan yleensä tammikuusta huhtikuuhun. Ylimpään divisioonaan (Série A1) osallistuu 20 joukkuetta, jotka pelaavat aluksi yksinkertaisen sarjan ja sen jälkeen neljä parasta joukkuetta pelaavat pudotuspelit. Joukkueet, jotka sijoittuvat sijoille 5-8 eivätkä sijaitse São Paulossa tai Santosissa, kilpailevat keskenään Campeão do Interiorista. Neljä huonointa joukkuetta putoaa Série A2:een. Série A2:ssa pelaa myös 20 joukkuetta, mutta pelisysteemi on erilainen kuin A1:ssä. A2:ssa joukkueet jaetaan ensin kahteen lohkoon, jotka pelaavat kaksinkertaiset sarjat. Lohkojen kaksi huonointa putoaa Série A3:een ja neljä parasta jatkaa toiseen vaiheeseen. Kahdeksan joukkuetta jaetaan jälleen kahteen lohkoon ja ne pelaavat kaksinkertaiset sarjat. Molemmista lohkoista kaksi parasta nousee A1:een. Série A3 pelataan samalla tavalla kuin A2. Série B:ssä pelaavat pikkuseurat Brasilian liigan aikana. ==Historia== São Paulon osavaltion ja koko Brasilian ensimmäisen jalkapallosarjan perusti Charles Miller, kun hän palasi opiskelemasta Englannista. Hän oli tutustunut Englannissa jalkapalloon ja toi säännöt mukanaan Brasiliaan. Liga Paulista de Foot-Ball perustettiin 14. joulukuuta vuonna 1901 ja ensimmäinen kausi pelattiin huhti-lokakuun aikana vuonna 1902. Ensimmäinen mestari oli São Paulo Athletic Club, jota Charles Miller oli ollut perustamassa, ja Miller voitti myös maalikuninkuuden. Jalkapallo oli aluksi eliitin laji ja kun alempi luokka alkoi kiinnostua jalkapallosta, LPF:n johto halusi pitää sarjan eliitin sarjana. Tämä synnytti kilpailevan sarjan Associação Paulista de Esportes Atléticos. LPF lopetti toimintansa vuonna 1917 ja vuoteen 1926 asti APEA oli São Paulon osavaltion ainoa sarja. Vuonna 1925 Paulistano lähti APEA:sta, koska ei halunnut muuttua ammattilaisseuraksi ja se perusti kilpailevan sarjan Liga de Amadores de Futebol. LAF ja Paulistano lopettivat toimintansa vuonna 1930. Vuonna 1933 syntyi Bandeirante Football League. APEA lopetti toimintansa vuonna 1938 ja BFL säilyi São Paulon ainoana sarjana käyden kuitenkin läpi nimen muutoksia. Campeonato Paulistan hallitseva mestari on Santos FC. Eniten mestaruuksia (26) on voittanut Corinthians. Campeonato Paulistassa ovat pelanneet muun muassa Pelé (maalikuningas vuosina 1957–1965, 1969 ja 1973), Leonidas, Sócrates, Rivaldo ja Roberto Carlos. ==Katso myös== * Luettelo Campeonato Paulistan voittajista Luokka:Brasilian jalkapallosarjat
Christian Gottfried Ehrenberg

Christian Gottfried Ehrenberg (19. huhtikuuta 1795 Delitzsch – 27. kesäkuuta 1876 Berliini) oli saksalainen luonnontieteilijä. Hän oli aikansa merkittävimpiä ja tuotteliaimpia alan tutkijoita. ==Elämä== Ehrenbergin isä oli tuomari. Ehrenberg opiskeli ensin teologiaa, sitten lääketiedettä ja luonnonhistoriaa, ensin Leipzigissa ja vuodesta 1817 alkaen Berliinissä, missä hän tutustui kuuluisaan tutkimusmatkailijaan Alexander von Humboldtiin (1769–1859). Hän väitteli vuonna 1818 tohtoriksi Berliinin ympäristön sienistä väitöskirjalla Sylvae mycologicae Berolinenses. Ehrenberg teki 1820–1825 tutkimusmatkan Egyptiin, Niilinlaaksoon ja Lähi-itään yhdessä ystävänsä Wilhelm Hemprichin kanssa. Hän tutki muun muassa Punaisenmeren koralleja. Hemprichin kuoltua Massawassa Ehrenberg palasi Eurooppaan. Hän julkaisi tutkimusmatkan tulokset Symbolae physicae (1828–1834) molempien nimellä, sekä useita tutkielmia hyönteisistä ja koralleista. Ehrenberg kutsuttiin vuonna 1827 Berliinin yliopistoon lääketieteen professoriksi. Hän osallistui vuonna 1829 Humboldtin kanssa tutkimusmatkalle Venäjälle. Retkikunnan kolmas jäsen oli Gustav Rose. Paluunsa jälkeen hän keskittyi tutkimuksiinsa mikroskooppisista organismeista, joita siihen mennessä ei ollut juuri lainkaan tutkittu. Ehrenberg avioitui vuonna 1831 Gustav Rosen sukulaistytön Julien kanssa. Heille syntyi neljä tytärtä ja poika. Julie kuoli 1848. Vuonna 1852 Ehrenberg avioitui toisen kerran Karolina Fricciuksen kanssa. Hänet äänestettiin 1855 Berliinin yliopiston varakansleriksi. Hän joutui vuonna 1864 reisiluun murtuman vuoksi vuoteeseen pitkäksi ajaksi, ja silmäsairaus uhkasi viedä häneltä näön. Näkö kuitenkin palautui vuonna 1867 tehdyn kaihileikkauksen ansiosta, ja hän pystyi vielä seitsemän vuotta jatkamaan tutkimuksiaan. Ehrenberg tutki lähes 30 vuotta vedessä, maaperässä, sedimenteissä ja kallioissa esiintyviä organismeja ja löysi tuhansia uusia eliölajeja, muun muassa leviä, siimaeliöitä ja alkueliöitä. Hän julkaisi aiheesta yli 400 tieteellistä kirjoitusta. Hän oli Royal Societyn jäsen vuodesta 1837. Vaikka Ehrenberg tutki mikro-organismeja perusteellisesti, ei hän uskonut niiden aiheuttavan tauteja. Teorioita mikro-organismien aiheuttamista taudeista hän piti ”todistamattomina konjektuureina ja taikauskona”. Ehrenbergin kuoleman jälkeen hänen mikro-organismien kokoelmansa sijoitettiin Humboldtin yliopistoon Berliinissä. Kokoelma käsittää muun muassa 40 000 mikroskooppista preparaattia, 3 000 kynä- ja mustepiirrosta ja lähes tuhannen kirjeen kirjeenvaihdon. Ehrenberg ja Hemprich nimesivät linnuista muun muassa vaaleakultarinnan, kääpiökertun ja punapyrstölepinkäisen. == Lähteet == * AASP History Luokka:Saksalaiset ornitologit Luokka:Vuonna 1795 syntyneet Luokka:Vuonna 1876 kuolleet
Evelyn De Morgan

Evelyn De Morgan (o.s. Pickering, 30. elokuuta 1855 – 2. toukokuuta 1919 Lontoo Britannia) oli englantilainen prerafaeliittitaiteilija. Hänen vanhempansa kuuluivat ylempään keskiluokkaan. Hänen isänsä Percival Pickering oli Pontefractin kaupungintuomari. Hänen äitinsä oli Anna Maria Wilhelmina Spencer Stanhope, jonka veli oli taiteilija John Roddam Spencer Stanhope. De Morgan sai kotiopetusta ja aloitti piirustustunnit 15-vuotiaana. 17-vuotissyntymäpäivänsä aamuna hän kirjoitti päiväkirjaansa: ”Taide on ikuista, elämä lyhyt...” ja ”Ryhdyn heti toimeen, aikaa ei ole hukattavana.” Hän yritti saada vanhemmiltaan luvan mennä taidekouluun. Alkuun he vastustivat, mutta vuonna 1873 hän ilmoittautui Slade School of Artiin. De Morganin enolla John Roddam Spencer Stanhopella oli suuri vaikutus hänen teoksiinsa. De Morgan kävi usein tämän luona Firenzessä. Siellä hänen oli mahdollista tutustua renessanssin suuriin taiteilijoihin. Erityisesti häntä kiinnostivat Botticellin teokset. Näiden vaikutteiden ansiosta hän etääntyi Slade Schoolin suosimista klassisista aiheista ja kehitti oman tyylinsä. Hän avioitui 1887 keraamikko William De Morganin kanssa. He asuivat Lontoossa miehen kuolemaan, vuoteen 1917, asti. Evelyn De Morgan kuoli kaksi vuotta myöhemmin. ==Aiheesta muualla== *De Morgan Foundation *Evelyn ja William De Morganin hauta Luokka:Englantilaiset taidemaalarit Luokka:Romantiikan taiteilijat Luokka:Vuonna 1855 syntyneet Luokka:Vuonna 1919 kuolleet
Lähiöprojekti (Helsinki)

Lähiöprojekti on Helsingin kaupunginhallituksen vuonna 1996 käynnistämä projekti, jonka tarkoituksena on edistää Helsingin lähiöiden korjaustoimintaa ja estää alueiden välisten erojen kasvamista. Lähiöiden vetovoimaisuuden lisäämiseen vaikutetaan asunto-, elinkeino- ja kiinteistöpolitiikalla. Muita tavoitteita ovat muun muassa asukasosallisuuden lisääminen, fyysisen ympäristön kohentaminen ja yhteistyön parantaminen asukkaiden ja muiden tahojen välillä. Lähiöprojektin kolmas toimikausi alkoi vuonna 2005 ja se kesti vuoteen 2007 asti, ja sen painotuksena olivat 1960- ja 1970-lukujen lähiöiden monipuolisuus, omaleimaisuus ja ympäristö. Vuosina 2002–2004 projekti toimi Kontulassa, Vesalassa, Kivikossa, Myllypurossa, Pihlajamäessä ja Pihlajistossa. Sekä Kontulan että Pihlajiston alueella projekti käynnistyi vuonna 1996. == Lähteet == == Aiheesta muualla == * Lähiöprojekti * Lähiöprojektin toimintakausi 2005-2007 Luokka:Helsingin historia
Krambambulja

Krambambulja () on vuonna 2001 perustettu valkovenäläinen poprock-yhtye. Yhtyeen nimi kuvaa perinteikästä, hunajaa ja yrttejä sisältävää alkoholijuomaa. Yhtye voitti vuoden parhaan yhtyeen, albumin ja kappaleen palkinnot valkovenäläisen rockin vuoden 2002 palkintojuhlissa (, ’rock- kruunajaiset’). Yhtye joutui sittemmin Valko-Venäjän valtionjohdon epäviralliselle mustalle listalle. Siksi yhtyeen musiikkia soitetaan ja yhtye esiintyy ajoittain esimerkiksi Liettuassa, Puolassa ja Venäjällä, mutta sen musiikkia ei soiteta Valko-Venäjän valtiollisilla radiokanavilla, eikä yhtyeen uudempia julkaisuja myydä yhtyeen kotimaassa julkisesti. Yhtiö julkaisee tuotantoaan osaksi Internetin välityksellä. == Kokoonpano == * Ljavon Volski – laulu, kitara, kosketinsoittimet * Aleh Harus – laulu, kitara, ukulele * Pavel Arakeljan – laulu, saksofoni, huilu * Ales-Frantsišak Myškevitš – laulu, bassokitara * Andrei Jakubtšyk – laulu, trumpetti * Pavel Mamonau – lyömäsoittimet == Albumit == * Zastolny albom (Застольны альбом, 2002) * 1 1/2 Karali rajonu (1 1/2 Каралі раёну, 2003) * Radyjo Krambambulja 0,33 FM (Радыё Крамбамбуля 0,33 FM, 2004) * Dolce Vita (2007) * The best albo belarusian disco (2007) * Svjatotšnaja (Сьвяточная, 2007) * Raz-dva-try - use za stol! (Раз-два-тры - усе за стол! 2010 ?) * Drabadzi-drabada (Драбадзі- драбада, 2011) * Tšyrvony štral (Чырвоны штраль, 2015) == Kirjallisuus == ==Lähteet== == Aiheesta muualla == * Virallinen kotisivu (krambambula.by) * Krambambulja (last.fm) * Belarus: Longing for change (6 May 2012) (freemuse.org) * LAVON VOLSKI (Belarus, 04 July 2012 (freemuse.org) Luokka:Valkovenäläiset yhtyeet Luokka:Musiikkisensuuri
Daikondin maakunta

Daikondi (pataaniksi/parsiksi: دایکندی, muita kirjoitusasuja Dāykondī ja Daykundi) on yksi Afganistanin 34 maakunnasta. Se sijaitsee valtion keskiosassa, ja muodostettiin vuonna 2004 Oruzganin maakunnan pohjoisosista. Vuonna 2020 Daikondin alueella arvioitiin elävän noin 516 000 asukasta. Afganistanissa ei ole vuosikymmeniin tehty väestönlaskentoja; vuonna 1979 asukkaita oli 258 758. Daikondi sijaitsee kolmisensataa kilometriä Kabulista. Daikondin maakunnan pääkaupunki on eri lähteiden mukaan joko Nili Citypopulation.de tai KhadirStatoids. Maakunta on tunnettu mantelien tuottajana. Väestöstä 86% on hazaroita, 8,5% paštuja, ja 3,5% balucheja. Uskonnoltaan paštut ja tadžikit ovat sunneja, hazarat šiioja. Vuonna 2017 arvioitiin, että 28 % väestöstä oli lukutaitoisia. == Lähteet == Luokka:Afganistanin maakunnat
Dimetyylidisulfidi

Dimetyylidisulfidi on orgaaninen yhdiste (disulfidi), joka on normaaliolosuhteissa olomuodoltaan tunnusomaisen hajun omaavaa nestettä. Sen kemiallinen kaava on C2H6S2 ja rakennekaava CH3SSCH3. Dimetyylidisulfidista käytetään myös nimitystä metyylidisulfidi. Dimetyylidisulfidin moolimassa on 94,2 g/mol, sulamispiste –85 °C, kiehumispiste 110 °C, tiheys 1,06 g/cm3, leimahduspiste 24 °C c.c., itsesyttymislämpötila > 300 °C ja CAS-numero 624-92-0. Dimetyylidisulfidia liukenee veteen (20 °C) 0,25 g/100 ml. == Ympäristö- ja terveysvaikutukset == Dimetyylidisulfidi ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa. Katso myös dimetyylisulfidi. == Aiheesta muualla == *Dimetyylidisulfidin käyttöturvallisuustiedote, Sigma Aldrich, viitattu 18.1.2015. * *PubChem: Dimethyl disulfide *Human Metabolome Database: Dimethyldisulfide *KEGG: Dimethyl disulfide *ChemBlink: Dimethyl disulfide Luokka:Sulfidit
Mike Stone (kitaristi)

thumb|Mike Stone Mike Stone (s. 30. marraskuuta 1969) on yhdysvaltalainen kitaristi. Hänet tunnetaan Queensrÿche-yhtyeestä, johon hän kuului vuosina 2003–2009. Hän soitti yhtyeen albumeilla Tribe, The Art of Live, Operation: Mindcrime II, Mindcrime at the Moore ja Take Cover. == Lähteet == == Aiheesta muualla == * Luokka:Yhdysvaltalaiset metallimusiikin kitaristit Luokka:Queensrÿche Luokka:Vuonna 1969 syntyneet Luokka:Elävät henkilöt
Messier 85

Messier 85 (tunnetaan myös nimillä M85 ja NGC 4382) on linssimäinen galaksi Bereniken hiuksissa. Siinä on noin 400 miljardia tähteä Pierre Méchain löysi sen 4. maaliskuuta 1781.http://messier.seds.org/m/m085.html ==Katso myös== * Messierin luettelo == Lähteet == ==Aiheesta muualla== * SEDSin sivu M85:stä 085 M085 4382
Campeonato Carioca

Campeonato Carioca, tunnetaan myös nimellä Campeonato Estadual do Rio de Janeiro, on Rio de Janeiron osavaltion jalkapallon mestaruussarja. Se on Brasilian osavaltiomestaruussarjoista kolmanneksi vanhin (1906) ja Campeonato Paulistan ohella yksi arvostetuimmista. Brasilian suurseuroista Botafogo, Flamengo, Fluminense ja Vasco da Gama pelaavat Campeonato Cariocassa. ==Historia== 1900-luvun alussa jalkapallon suosio Rio de Janeirossa ja Niteróissa kasvoi voimakkaasti ja vuosina 1902-04 uusien seurojen syntyminen, muun muassa América, Botafogo ja Fluminense, johti siihen, että ne haluttiin saada pelaamaan samaan liigaan. 8. kesäkuuta 1905 perustettiin Liga Metropolitana de Football. Sen ensimmäinen presidentti oli Bangu Atlético Clubin José Villas Boas, joka kuitenkin lopetti tehtävässä jo joulukuussa. Ensimmäinen kausi pelattiin vuonna 1906. Sarjaan osallistui kuusi joukkuetta ja ensimmäinen mestari oli Fluminense. Vuonna 1908 seurat perustivat Liga Metropolitana de Sports Athleticosin, joka alkoi järjestää osavaltiosarjaa. Botafogo irtautui siitä vuonna 1911 ja perusti Associação de Football do Rio de Janeiron, mutta se ei saanut kovin merkittävää asemaa, koska Botafogo oli sarjan ainoa suurseura, ja AFRJ yhdistyikin takaisin LMSA:han jo vuonna 1913. Vuonna 1917 LMSA korvattiin Liga Metropolitana de Desportos Terrestresillä, koska LMSA:han kohdistui lahjussyytteitä. Ensimmäinen merkittävä kahtia jakautuminen tapahtui vuonna 1924, kun perustettiin Associação Metropolitana de Esportes Athleticos. AMEA syrji mustia ja alempia sosiaaliluokkia. Toinen kahtia jakautuminen tapahtui vuonna 1933, kun perustettiin Liga Carioca de Futebol. Loppuvuodesta 1934 osa seuroista perusti Federação Metropolitana de Desportosin, joka korvasi AMEA:n. Brasilian jalkapalloseurat muuttuivat ammattilaisseuroiksi vuonna 1937 ja samana vuonna LCF ja FMD yhdistyivät Liga de Football do Rio de Janeiroksi. Sen jälkeen sarja on kokenut monia nimen vaihdoksia. Yksi merkittävä muutos tapahtui vuonna 1978, kun Guanabaran osavaltion ja Rio de Janeiron osavaltion mestaruussarjat yhdistyivät. Kyseiset osavaltiot olivat yhdistyneet vuonna 1974. Vuonna 1979 käytiin kaksi Campeonato Carioca -turnausta. Campeonato Cariocan hallitseva mestari on Botafogo. Eniten mestaruuksia on voittanut Flamengo (32). ==Mestaruudet seuroittain== * Flamengo (33) * Fluminense (31) * Vasco da Gama (24) * Botafogo (20) * America (7) * Bangu (2) * São Cristóvão (1) * Paissandu (1) ==Katso myös== * Luettelo Campeonato Cariocan voittajista Luokka:Brasilian jalkapallosarjat
Artefact

Artefact on ranskalainen black metal -yhtye. Kitaristi Guillaume aka Aldebaran ja Pascal aka Alucard ovat perustaneet yhtyeen vuonna 2000. Yhtyeen musiikin on kuvattu olevan kokoelma mielikuvitustarinoita. Elokuussa 2004 Artefact esiintyi Wacken Open Air-festivaalilla, ja tuli siellä tuona vuonna ensi kertaa järjestetyssä Metal Battle -kilpailussa kolmanneksi. == Diskografia == ===Demot=== * Same (2000) * Son of Solstice (2002) ===Albumit=== * Son of Solstice (2003) * Magic Spellcraft (2006) * Ruins (2008) * Failure (2011) == Lähteet == ==Aiheesta muualla== * Artefactin kotisivut * Artefact : kuunnella * * contact Artefact Luokka:Ranskalaiset black metal -yhtyeet
Gary Sundgren

Kari Juhani "Gary" Sundgren (s. 25. lokakuuta 1967 Vammala) on entinen ruotsalainen jalkapalloilija. Hän oli pääasialliselta pelipaikaltaan puolustaja, mutta pelasi uransa eri vaiheissa myös hyökkääjänä ja keskikenttäpelaajana. Sundgren syntyi Suomessa, mutta muutti jo alle vuoden ikäisenä perheensä mukana Ruotsin Västeråsiin, jossa aloitti jalkapalloilun Västerås SK:n kuusivuotiaille tarkoitetussa jalkapallokoulussa vuonna 1973. Vuotta myöhemmin hän liittyi toiseen paikallisseuraan IK Frankeen, jossa hän nousi juniorijoukkueesta toiseen ja lopulta myös edustusjoukkueeseen. Vuonna 1988 Sundgren siirtyi solnalaisen AIK:n riveihin ja pelasi ensimmäisen ottelunsa pääsarja Allsvenskanissa IFK Norrköpingiä vastaan 11. huhtikuuta 1988. Hän edusti AIK:ta yhtäjaksoisesti kymmenen kautta, josta saavutuksina ovat Ruotsin-mestaruus vuonna 1992 ja Ruotsin cupin voitto vuosina 1996 ja 1997. Suurin yksittäinen suoritus oli Sundgrenin omana syntymäpäivänään 25. lokakuuta 1992 Malmö FF:ää vastaan tekemä 3–2-voittomaali, joka ratkaisi AIK:lle sen ensimmäisen Ruotsin-mestaruuden 55 vuoteen. Kaudeksi 1997–1998 Sundgren siirtyi Espanjan Primera Divisiónin Real Zaragozaan. Espanjassä hän vietti viisi kautta ja voitti Espanjan cupin vuonna 2001 ennen paluutaan Ruotsiin ja AIK:hon vuonna 2002. Sundgrenin toinen kierros AIK:ssa kesti kaksi kautta, jonka jälkeen hän on pelannut alasarjajoukkueissa Tukholman ympäristössä. AIK:ssa hän pelasi 12 kauden aikana yhteensä 227 ottelua Allsvenskanissa ja 19 ottelua Mästerskapsserienissä (vuosina 1991–1992 pelattu jatkosarja), ja on seuran historian kuudenneksi eniten otteluita Allsvenskanissa pelannut pelaaja. Ruotsin maajoukkueessa Sundgren pelasi vuosina 1994–2000 yhteensä 31 ottelua ja teki yhden maalin. Hän kuului joukkueen kokoonpanoon vuoden 2000 EM-kilpailuissa. == Saavutukset == * Ruotsin mestaruus: 1992 * Ruotsin cup: 1996, 1997 * Espanjan cup: 2001 == Lähteet == * Gary Sundgren AIK:n sivuston 500 AIK:are -osiossa (Luettu 29. maaliskuuta 2007) * Gary Sundgrenin tilastot Espanjan Primera divisiónissa (Luettu 29. maaliskuuta 2007) === Viitteet === Luokka:Ruotsalaiset jalkapalloilijat Luokka:Vuonna 1967 syntyneet Luokka:Elävät henkilöt Luokka:Ruotsinsuomalaiset henkilöt
Cleveland (täsmennyssivu)

Cleveland on ainakin 20 paikkakunnan nimi Yhdysvalloissa ja yhden Englannissa sekä muutaman henkilön. ==Paikat== ===Australia=== *Cleveland (Queensland) *Cleveland (Tasmania) ===Kanada=== *Cleveland (Quebec) ===Yhdistynyt kuningaskunta=== *Cleveland (Englanti), alue ja entinen kreivikunta Koillis- Englannissa ===Yhdysvallat=== *Cleveland (Ohio) tunnetuin ja suurin Cleveland- niminen paikka Yhdysvalloissa. *Cleveland (Alabama) *Cleveland (Florida) *Cleveland (Georgia) *Cleveland (Illinois) *Cleveland (Minnesota) *Cleveland (Minneapolis), Minneapolisin kaupunginosa *Cleveland (Mississippi) *Cleveland (Missouri) *Cleveland (New York) *Cleveland (North Carolina) *Cleveland (North Dakota) *Cleveland (Oklahoma) *Cleveland (Tennessee) *Cleveland (Texas) *Cleveland (Utah) *Cleveland (Virginia) *Cleveland (Washington) *Cleveland, Wisconsin: **Cleveland (Chippewan piirikunta, Wisconsin) **Cleveland (Jacksonin piirikunta, Wisconsin) **Cleveland (Manitowocin piirikunta, Wisconsin) **Cleveland (Marathonin piirikunta, Wisconsin) **Cleveland (Taylorin piirikunta, Wisconsin) *Clevelandin piirikunta (Arkansas) *Clevelandin piirikunta (Pohjois-Carolina) *Clevelandin piirikunta (Oklahoma) ==Henkilöt== *Benjamin Cleveland (1738–1806), Yhdysvaltain vapaussodan kapinallinen *Carol Cleveland (s. 1942), brittiläinen näyttelijä *Davis Cleveland (s. 2002), yhdysvaltalainen lapsinäyttelijä *Frances Folsom Cleveland (1864–1947), Yhdysvaltain presidentti Grover Clevelandin puoliso *Grover Cleveland (1837–1908), Yhdysvaltain presidentti 1885-1889 ja 1893-1897 *Grover Cleveland Alexander (1887–1950), yhdysvaltalainen baseballpelaaja *James Cleveland (1754?–1791), Sierra Leonen Banana Islandsin kuningas *Rose Cleveland (1846–1918), Yhdysvaltain presidentti Grover Clevelandin sisar, First Lady tämän presidenttikauden alkuvaiheessa ==Fiktiiviset hahmot== *Cleveland Brown, hahmo amerikkalaisesta piirrossarjasta Family Guy ==Alukset== *USS Cleveland, kolmen Yhdysvaltain laivaston aluksen nimi * Cleveland-luokka, Yhdysvaltain laivaston kevyiden ristelijöiden luokka ;Britannian kuninkaallinen laivasto * HMS Cleveland (1671), kuninkaallinen jahti * HMS Cleveland (1803), proomu * HMS Cleveland (L46), Hunt-luokan hävittäjä ==Dynastiat== *Cleveland (Hasididynastia), muutama hasidijuutalainen dynastia ==Yhtiöt== *Cleveland (bensiini) oli bensiinimerkki, jota myytiin Isossa-Britanniassa. Se nimettiin Clevelandin kukkuloiden mukaan. Esso osti merkin nimiinsä 30-luvulla ja nimi lakkautettiin 1973. *Cleveland Golf suosittu golfiin liittyvien tuotteiden ja klubien tuotemerkki, joka on suosittu PGA Tourin ammattilaispelaajien parissa *Hello Cleveland!, äänilevymerkki.
Etyylibentseeni

Etyylibentseeni on orgaaninen yhdiste (aromaattinen hiilivety), joka on normaaliolosuhteissa olomuodoltaan väritöntä nestettä, jolla on aromaattinen haju. Sen kemiallinen kaava on C8H10 ja rakennekaava on C6H5CH2CH3. Etyylibentseenista käytetään myös nimityksiä etyylibentsoli, EB ja fenyylietaani. Etyylibentseenin moolimassa on 106,2 g/mol, sulamispiste −95 °C, kiehumispiste 136 °C,tiheys 0,9 g/cm3, leimahduspiste 18 °C c.c., itsesyttymislämpötila 432 °C ja CAS-numero 100-41-4. Etyylibentseenia liukenee veteen (20 °C) 0,015 g / 100 ml. Etyylibentseenistä voidaan valmistaa styreeniä kuumentamalla etyylibentseeniä höyryllä. Palautettavissa oleva reaktio on: Yhdistettä esiintyy myös kukkien tuoksuissa ja semiokemikaalina eliöiden viestinnässä. == Ympäristö- ja terveysvaikutukset == Etyylibentseeni ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa. Toistuva tai pitkäaikainen ihokosketus voi aiheuttaa ihotulehduksen. == Lähteet == == Aiheesta muualla == * *PubChem: Ethylbenzene *Human Metabolome Database: Ethylbenzene *Kyoto Encyclopedia of Genes and Genomes (KEGG): Ethylbenzene *ChemBlink: Ethylbenzene *Inchem: Ethylbenzene CAS N°:100-41-4 (pdf) *Dr. Duke's Phytochemical and Ethnobotanical Databases: Ethylbenzene *Pherobase: Floral Compound - ethylbenzene *Pherobase: Semiochemical - ethylbenzene Luokka:Aromaattiset hiilivedyt
Rocksteady

Rocksteady on ska-musiikista 1960-luvulla kehittynyt hitaampi tyylilaji. Siinä pasuuna korvattiin pianolla ja bassokitaralla, harmoniat nousivat paremmin esille, ja sanoitukset olivat yhteiskunnallisesti ja poliittisesti tiedostavampia. Rocksteady oli reggaen edeltäjä. ==Lähteet== Luokka:Populaarimusiikki
Eb

Eb tarkoittaa seuraavia: * * * * epidermolysis bullosa, EB, ihosairaus * etyylibentseeni, EB, kemiallinen yhdiste.
Keskusteluja

__NOTOC__ Keskusteluja () on Epiktetoksen opetusten kokoelma, jonka on todennäköisesti koonnut luentomuistiinpanoista hänen oppilaansa ArrianosItkonen-Kaila 1978, s. 7–11. noin vuonna 101.Discourses. George Longin englanninkielinen käännös. Se on nimensä mukaisesti kokoelma keskusteluja (, diatribē), luennon ja saarnan välimuotoja, jotka on pidetty Epiktetoksen koulussa. Keskusteluja koostuu neljästä kirjasta, joissa on yhteensä 95 keskustelua. Alun perin kirjoja on ollut kahdeksan, mutta puolet niistä on kadonnut. Keskustelut käsittelevät stoalaisia elämänfilosofisia oppeja muun muassa filosofian olemuksesta, jumaluudesta, yhteiskuntaelämästä, velvollisuuksista ja tunteista. Keskusteluissa kumotaan myös epikurolaisten ja akatemialaisten skeptikkojen oppeja. Keskustelu III.22 käsittelee stoalaisten edeltäjien kyynikoiden oppeja, ja se on merkittävä lähde kyyniseen ajatteluun. == Lähteet == == Kirjallisuutta == === Suomennos === * == Aiheesta muualla == * Epictetus: The Discourses (The Internet Classics Archive) * Epictetus: The Discourses * Epictetus: The Discourses Luokka:Antiikin kreikankieliset kirjat Luokka:Kirjat filosofiasta Luokka:Stoalaisuus
Kuttura

Kuttura () on kylä Inarin kunnan lounaisosassa, Ivalojoen länsipuolella Hammastunturin erämaa-alueen vieressä. Vuoden 2006 lopussa kylässä oli 17 asukasta. == Historiaa == Presidentti Urho Kekkonen poikkesi kylään hiihtoretkellään Enontekiöltä Saariselälle vuonna 1956. Silloin kyläläiset ottivat puuttuvan tien puheeksi, ja Kekkonen lupasi hoitaa asian. Maantie Kutturaan valmistui 1959. Tien kerrotaan noudattavan Kekkosen kartalle vetämää suoraa viivaa. Tämä lienee tarinaa, koska kartalta voi todeta, että tielinja ei ole suora. Muistona Kekkosen vierailusta on myös yksi paikannimi: Kekkosenoja. Ivalojoen yli kuljettiin veneellä, kunnes silta valmistui vuonna 1996. == Lähteet == ==Aiheesta muualla== * * Siiri Magga-Miettunen: Siirin kirja. Kustannus-Puntsi, Jyväskylä, 2003 Luokka:Inarin kylät
Makramee

Makramee tai makramee-solmeilu on käsityötekniikka, jossa solmuja käyttämällä saadaan aikaan koristeellisia nyörejä tai pintoja. Solmeilulla tehty tekstiili eroaa valmistustekniikaltaan kahdesta kankaiden päätyypistä, kudoksesta ja neuleesta. Makramee-solmeilua tehdään erilaisilla nauhamaisilla materiaaleilla, kuten puuvillalangalla, helmilangalla, narulla ja nahka- tai muovisuikaleilla. Tekniikassa käytetään monenlaisia solmuja, joita vaihtelemalla työn ulkonäöstä saadaan koristeellinen. Yleisiä solmuja ovat tasosolmu, kaksoistasosolmu, silmusolmu, kohosolmu, vetosolmu ja munkinnyöri. Makramee-työhön voidaan yhdistää helmiä, riipuksia tai muita koristeita. Makramee-tekniikan avulla voidaan tehdä muun muassa koruja, avaimenperiä, vöitä ja koristetekstiilejä. Useat ystävännauhat on myös tehty makrameeta käyttäen. ==Historia== Makramee-solmeilu sai luultavasti alkunsa 1200-luvun arabien kehittämänä. Arabikäsityöläiset solmivat tekstiilien päiden ylimääräiset langat reunakoristeiksi. Termi makramee tulee arabian kielen sanasta migramah, joka voi tarkoittaa reunakoristelua tai kirjottua huntua. Tekniikka siirtyi maurien mukana Espanjaan ja sieltä muualle Eurooppaan. Makramee saapui Englantiin 1600-luvun loppupuolella kuningas Vilhelm III:n hallitessa, ja 1800-luvun viktoriaaninen aikakausi oli tekniikan kulta-aikaa. Makramee-solmeilu on ollut suosittua merimiesten keskuudessa, jotka käyttivät tekniikkaa esimerkiksi koristeissa ja riippumatoissa. Myös Etelä- ja Keski- Amerikassa on käytetty erilaisia solmeilutekniikoita. 1900-luvulla makramee saavutti suosiota muun muassa hippiliikkeen keskuudessa. ==Lähteet== ==Aiheesta muualla== * Käspaikka: Nauhat, nyörit, punokset Luokka:Käsityötekniikat
Jere Elomaa

Jere Elomaa (s. 10. toukokuuta 1998 Helsinki) on suomalainen näyttelijä. Hän esitti Aleksi Luotolaa Yle TV1:n Kotikatu-sarjassa. Aleksin isää, Teemu Luotolaa esitti Ville Keskilä ja äitiä Liisaa Sari Puumalainen. Aleksin isäpuolta Harria näytteli Kari Hietalahti. Elomaa näytteli Aleksia alle vuoden ikäisestä alkaen. == Aiheesta muualla == * Luokka:Suomalaiset televisionäyttelijät Luokka:Suomalaiset lapsinäyttelijät Luokka:Vuonna 1998 syntyneet Luokka:Elävät henkilöt
Lambertin jäätikkö

Lambertin jäätikkö () on Etelämantereella sijaitseva maailman suurin tunnettu jäätikkö. Australialaiset lentäjät kartoittivat sen vuonna 1956. Jäätikkö virtaa yli 400 kilometrin pituisena noin 750 metriä vuodessa Prinssi Charlesin vuorten kautta itään Ameryn jäälakeudelle. Jäälakeudelle tullessaan sen leveys on noin 200 kilometriä. ==Lähteet== Luokka:Etelämantereen jäätiköt
Martti Ojares

Martti Jaakko Ojares (s. 28. lokakuuta 1942 Ylistaro) Viitattu 30.11.2014 on suomalainen yritysjohtaja, viestintäneuvos ja media-alan vaikuttaja. Hän oli Sanoma Oy:n varatoimitusjohtaja vuosina 1990–2002. Sittemmin Ojares on toiminut kristillisen Taivas TV7 -kanavan toimitusjohtajana. Hän oli perustamassa kanavaa, jossa myös hänen vaimonsa Mirja Ojares työskentelee. Ojares oli 36 vuotta liike-elämän palveluksessa,Vantaan Lauri joista 21 vuotta Sanoma Oy:ssä. Hän jäi eläkkeelle vuonna 2003.TV7 ==Lähteet== ==Kirjallisuutta== * Jumalan seitsemäs ihme – kristillisen tv-kanavan synty Suomessa, toim. Risto Siltanen. Kuva ja Sana, 2007 Luokka:Suomalaiset yritysjohtajat Luokka:Suomalaiset uskonnolliset vaikuttajat Luokka:Vuonna 1942 syntyneet Luokka:Elävät henkilöt
Pharao (albumi)

Pharao on saksalaisen elektronista musiikkia esittävän yhtyeen Pharaon debyyttialbumi. Albumi julkaistiin marraskuussa 1994 ja se sisältää muun muassa yhtyeen tunnetuimman hittisinglen "There Is A Star". Albumille myönnettiin kultalevy Suomessa vuonna 1995. Albumia on myyty Suomessa yhteensä yli 29 000. == Kappaleet == # # # # # # # # # # # # # == Lähteet == Luokka:Vuoden 1994 esikoisalbumit Luokka:Pharaon albumit
The Return (Pharao)

The Return on saksalaisen eurodanceyhtyeen Pharaon toinen albumi vuodelta 1998. == Kappaleet == # # # # # # # # # # # # # # # # == Lähteet == Luokka:Vuoden 1998 albumit Luokka:Pharaon albumit
Kimmo Obiora

Kimmo Obiora (s. 17. joulukuuta 1975 Nigeria) on nigerialais-suomalainen karateka. Hän on yhdeksänkertainen suomenmestari ja nuorten EM- pronssimitalisti. Hän voitti hopeaa olympiakisojen ulkopuolisten lajien World Gamesissa. Koulutukseltaan Obiora on turvallisuusalan tradenomi. Sotilasarvoltaan Obiora on luutnantti reservissä ja hän on palvellut KFOR- joukoissa. ==Aiheesta muualla== * Kimmo Obioran kotisivut * Reserviläinen: Kosovon warrior Luokka:Suomalaiset karatekat Luokka:Vuonna 1975 syntyneet Luokka:Elävät henkilöt